एएसएमआर
एक स्वायत्त संवेदी मेरिडियन प्रतिक्रिया- autonomous sensory meridian response (ASMR) या एएसएमआर एक झुनझुनी सी उत्तेजना होती है जो आमतौर पर खोपड़ी (स्कैल्प) से शुरू होती है और गर्दन के पीछे और ऊपरी रीढ़ तक जाती है। यह झुनझुनी आनंद की भावना प्रदान करती है। इसकी तुलना श्रवण-स्पर्शीय सिनेस्थीज़िया (auditory-tactile synesthesia) से की गई है। एएसएमआर "निम्न-श्रेणी उत्साह " का एक व्यक्तिपरक अनुभव है जो "सकारात्मक भावनाओं के संयोजन और त्वचा पर एक विशिष्ट स्थिर -जैसी झुनझुनी उत्तेजना" द्वारा पैदा होता है। आमतौर पर यह विशिष्ट श्रवण या दृश्य उत्तेजनाओं द्वारा और कभी कभार जानबूझकर किए गए ध्यान नियंत्रण द्वारा ट्रिगर होता है।